**Ministru kabineta rīkojuma projekta**

**“Par valsts ģimnāzijas statusa piešķiršanu Limbažu novada ģimnāzijai”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valsts ģimnāzijas statusa piešķiršanu Limbažu novada ģimnāzijai” (turpmāk – rīkojuma projekts) mērķis ir piešķirt valsts ģimnāzijas statusu Limbažu novada ģimnāzijai.Pašlaik valsts ģimnāziju tīkls nav pietiekami attīstīts visā Latvijas teritorijā. Piešķirot Limbažu novada ģimnāzijai valsts ģimnāzijas statusu, tiks panākta arī valsts ģimnāziju pieejamības un to tīkla paplašināšana Rīgas plānošanas reģionā.Rīkojuma projekts stāsies spēkā vispārējā kārtībā, un tajā ietvertais regulējums piemērojams no 2020. gada 1. septembra. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts izstrādāts atbilstoši Izglītības attīstības pamatnostādņu 2014.-2020. gadam īstenošanas plāna 2015.-2017. gadam (apstiprināts ar Ministru kabineta 2015. gada 29. jūnija rīkojumu Nr. 331) 1.3. rīcības virziena “21. gadsimtam atbilstīgas izglītības vides un izglītības procesa nodrošināšana” 1.3.1. apakšpunktā noteiktajam atbalstam pašvaldību izglītības iestāžu tīkla sakārtošanai un vispārējās izglītības mācību vides uzlabošanai. Rīkojuma projekts sagatavots saskaņā ar Vispārējās izglītības likuma 40. panta ceturto daļu un Ministru kabineta 2001. gada 20. marta noteikumu Nr. 129 “Ģimnāzijas un valsts ģimnāzijas statusa piešķiršanas un anulēšanas kārtība un kritēriji” (turpmāk – noteikumi Nr. 129) 4. punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši noteikumu Nr. 129 6. punktam Limbažu novada ģimnāzija 2019. gada 10. oktobrī ir iesniegusi Izglītības un zinātnes ministrijā (turpmāk – ministrija) iesniegumu ar lūgumu piešķirt Limbažu novada ģimnāzijai valsts ģimnāzijas statusu.Limbažu novada ģimnāzija atbilst noteikumu Nr. 129 5. punktā noteiktajiem kritērijiem pretendēšanai uz valsts ģimnāzijas statusu:1. Izglītojamo skaits 10.-12. klasēs Limbažu novada ģimnāzijā pēc informācijas uz 2018. gada 1. septembri – 131 izglītojamais, pēc informācijas uz 2019. gada 1. septembri – 127 izglītojamie.2. Limbažu novada ģimnāzijā licencētas trīs vispārējās vidējās izglītības programmas, no kurām viena ir matemātikas, dabaszinību un tehnikas virziena programmu (kods 31013011, licence Nr. V- 4898 akreditēta līdz 2021. gada 20. maijam), otra ir vispārizglītojoša virziena programma (kods 31011011, licence Nr. V-4896 akreditēta līdz 2021. gada 20.maijam), un trešā ir vispārējās vidējās izglītības humanitārā un sociālā virziena programma (kods 31012011, licence Nr.V-4897 akreditēta līdz 2023. gada 12. februārim). Limbažu novada ģimnāzija īsteno pamatizglītības programmu otrā posma (7.-9.klase) izglītības programmu (kods 23011111, licence Nr. V-4895 akreditēta līdz 2021. gada 20.maijam).3. Pēc Valsts izglītības satura centra sniegtās informācijas Limbažu novada ģimnāzijas izglītojamo mācību sasniegumu vidējais procentuālais novērtējums centralizētajos eksāmenos ir bijis: - 2017./2018. mācību gadā – 60,2% (valstī 49,68 %, Rīgas plānošanas reģionā 51,31 %); - 2018./2019. mācību gadā – 59,67 % (valstī 48,94%, Rīgas plānošanas reģionā 50,38 %).4. Limbažu novada ģimnāzija, līdz šim nesaņemot valsts budžeta mērķfinansējumu (pašvaldība finansē 0,5 metodiķa likmes) pedagogu tālākizglītības centra un reģionālā metodiskā centra darbībai, faktiski jau veic pedagogu tālākizglītības centra un reģionālā metodiskā centra funkcijas plānošanas reģionā: 4.1. Izglītības iestādes pedagogi sniedz metodisko atbalstu izglītības procesa organizēšanā pedagoģijas un skolvadības jautājumos. Limbažu novada ģimnāzija ir aktīva projekta *SKOLA2030* pilotskola. Skolas direktore G.Lāce kā eksperte ir piedalījusies satura izstrādē matemātikā, kā arī projekta ietvaros izstrādāto pedagogu tālākizglītības programmu tapšanā un aprobācijā. Ir sniegts atbalsts Limbažu novada izglītības iestāžu vadītājiem, organizēti un vadīti tālākizglītības semināri Limbažu novada skolu direktoriem, meistarklases u.c. (2018. gada 6. jūnijā “Mācīšanās iedziļinoties. Izaicinājumi skolas vadības komandai”, 2019. gada 6. jūnijā “Attīstības sarunas ar pedagogiem”, meistarklase “Attīstības sarunas ar pedagogiem”, 2019. gada 16. maijā Labās prakses ieviešanas seminārs Valmierā projekta *Skola2030* ietvaros). Limbažu novadā metodiskais darbs organizēts izglītības jomās. Limbažu novada ģimnāzijas pedagogi vada metodisko darbu lielākajā daļā izglītības jomu atbilstošos mācību priekšmetos un skolvadībā. 2017.-2019.gadā Limbažu novada ģimnāzijas skolotāji apmeklēja tālākizglītības seminārus izglītības jomu pārstāvjiem projekta *SKOLA2030*, darbojās projekta darba grupās. Šobrīd organizē tālākizglītības aktivitātes atbilstošo jomu pedagogiem, tā sniedzot nepieciešamo metodisko atbalstu.2019. gada 23. oktobrī sadarbībā ar *SKOLA2030* organizēta konference visiem Limbažu novada pedagogiem “Mācīšanās iedziļinoties. Ar ko sākt?”Limbažu novada ģimnāzija organizē arī pieredzes apmaiņas seminārus skolu vadības grupām par satura un mācību pieejas pārmaiņu ieviešanu skolā. 2018./2019.mācību gadā tos apmeklējušas Naukšēnu, Aizkraukles, Skrīveru, Kokneses un Neretas novadu skolu vadības komandas. Limbažu novada ģimnāzija piedāvā arī metodisku pieredzes apmaiņas seminārus, kuru dalībnieki vēro un analizē matemātikas stundas. 2018./2019. mācību gadā šādu semināru apmeklējuši Naukšēnu vidusskolas skolotāji, Valmieras Pārgaujas ģimnāzijas matemātikas skolotāji. Šobrīd Limbažu novada ģimnāzijā ir izstrādāta un tiek aprobēta jauno skolotāju atbalsta sistēma, ar kuru tiks iepazīstināti novada skolu vadītāji un citi interesanti. 4.2. Limbažu novada ģimnāzija nodrošina izglītības iestādē esošās informācijas un literatūras pieejamību citu izglītības iestāžu izglītojamiem un pedagogiem. Limbažu novada ģimnāzijas bibliotēka ir bibliotēku informācijas sistēmas ALISE dalībniece, tāpēc dati par bibliotēkā pieejamo plašo metodiskās un citas literatūras klāstu pieejami visiem sistēmas lietotājiem. Limbažu novada ģimnāzijas bibliotēkā ir plašs metodiskās literatūras klāsts svešvalodās. Limbažu novada ģimnāzija sadarbojas ar Limbažu Galveno bibliotēku, īpaši meklējot nepieciešamos papildmateriālus pētnieciskajai darbībai. 4.3. Izglītības iestāde plānošanas reģionā atbalsta izglītojamo sadarbību zinātniskās pētniecības jomā valsts un starptautiskā līmenī. Limbažu novada ģimnāzijā ir izstrādāts plāns skolēnu pētnieciskās darbības prasmju uzlabošanai, pēc kuras tiek organizēta pētnieciskā darbība no 7. līdz 9.klasei un no 10. līdz 12.klasei. Vidusskolēni izvēlas veikt pētniecisko darbību vai veikt praktiski-radošu projektu. Trīs zinātniski pētnieciskie darbi – matemātikas, pedagoģijas un vēstures sekcijās, – kas attiecīgajās sekcijās tika atzīti par labākajiem, 2018./2019. mācību gadā tika izvirzīti Valsts skolēnu zinātniski pētniecisko darbu konferencei Vidzemes Augstskolā, kur tika iegūts pirmās pakāpes diploms dabaszinātņu sekcijā un otrās pakāpes diploms sociālo zinātņu sekcijā. Limbažu novada ģimnāzija skolēnu pētniecisko prasmju attīstīšanai sadarbojas ar Dabas un tehnoloģiju parku “URDA”, ir iestrādes sadarbību bioloģijas pētījumu veikšanā ar Daugavpils Universitāti un sociālo zinātņu jomā ar Vidzemes Augstskolu. 2017. /2018. un 2018. /2019. mācību gadā Limbažu novada ģimnāzija nodrošināja visu Limbažu novada skolēnu piedalīšanos Rīgas Stradiņa universitātes tiešsaistes konkursā “HOMIUM”. Limbažu novada ģimnāzija ir apliecinājusi gatavību kļūt par sadarbības partneriem prakšu organizēšanai topošajā izglītības zinātņu doktora programmā. Limbažu novada ģimnāzijas skolēnu zinātniski pētnieciskie darbi daudzkārt ieguvuši godalgotas vietas Latvijas skolēnu zinātniski pētniecisko darbu konferencē. Limbažu novada ģimnāzija organizē skolēnu pētniecisko darbu lasījumus Limbažu novadā, kuros piedalās ģimnāzijas un pētniecisko darbu autori un uzaicinātie augstskolu pārstāvji. Limbažu novada ģimnāzija aktīvi iesaistās ERASMUS + projektā “F.I.T. for Europe”, kura ietvaros sadarbojas ar partnerskolām Vācijā, Nīderlandē un Bulgārijā, tiek pētītas izglītības un karjeras iespējas Eiropā.Limbažu novada ģimnāzijas skolēni regulāri ar labiem panākumiem startē Limbažu, Alojas un Salacgrīvas starpnovadu olimpiādēs, piedalās valsts un atklātajās olimpiādēs. Starpnovadu olimpiādes tiek organizētas Limbažu novada ģimnāzijas telpās, darbu vērtēšanu organizē ģimnāzijas skolotāji sadarbībā ar Limbažu Izglītības un kultūras nodaļu. 2018./2019. mācību gadā, sadarbojoties ar Latvijas Universitātes Starpnozaru izglītības inovāciju centru, tika izstrādāta un aprobēta programma “Prātnieku laboratorija” darbam ar STEM jomas mācību priekšmetos ieinteresētiem skolēniem. Programmu īstenoja Limbažu novada ģimnāzijas skolotāji un Latvijas Universitātes Starpnozaru izglītības inovāciju centra pasniedzēji. Programmas īstenošana tiks turpināta. No 2016. gada reizi divos mēnešos Limbažu novada ģimnāzijā notiek ķīmiķu skolas nodarbības, kuras organizē Limbažu novada ģimnāzijas skolotājs sadarbībā ar Latvijas Universitātes pārstāvi. 2019./2020. mācību gadā katru sestdienu Limbažu novada ģimnāzijā notiek paaugstinātas grūtības pakāpes matemātikas uzdevumu risināšanas nodarbības. Limbažu novada ģimnāzijas pedagogi piedalās zinātniskās konferencēs. 4.4. Izglītības iestāde organizē citu vispārējās izglītības iestāžu pedagogu profesionālās kompetences pilnveidi plānošanas reģiona un valsts mērogā. Limbažu novada ģimnāzija sadarbībā ar Limbažu novada Izglītības un kultūras nodaļu organizē un nodrošina pedagogu tālākizglītības kursus un metodiskās konferences. Piemēram, 2017. gada 14. martā tika īstenota pedagogu profesionālās kvalifikācijas A programma “Kā mācīt, audzināt un sadarboties ar prieku” (sešas stundas) 102 dalībniekiem. 2016./2017. mācību gadā tika izstrādāta un īstenota pedagogu profesionālās kvalifikācijas A programma “Skolēnu izziņas darbību veicinoša matemātikas apguve sākumskolā” (24 stundas) 33 dalībniekiem.  2016./2017. mācību gadā Limbažu novada ģimnāzijā sadarbībā ar Latvijas Universitātes Starpnozaru izglītības inovāciju centru darbojās skolotāju mācīšanās grupa 20 Limbažu novada ģimnāzijas pedagogiem “Mācību stundu efektivitātes paaugstināšana”. Sadarbībā ar Izglītības uzņēmumu “Lielvārds” 2018. gada 10.-11. oktobrī tika īstenota 12 stundu pedagogu tālākizglītības programma “Pedagogu digitālās lietpratības pilnveide mācīšanās vadības risinājumu un integrēto mākoņpakalpojumu izmantošanā” 2018./2019. mācību gadā Limbažu novada ģimnāzija sadarbībā ar uzņēmumu “Lielvārds” organizēja dabaszinību jomas skolotāju tālākizglītības nodarbību par mikroskopu uzbūvi un pielietojumu, kā arī akciju sabiedrības “Grindeks” apmeklējumu. Limbažu novada ģimnāzija piedāvā Limbažu novada pašvaldībā licencētu 24 stundu A programmu matemātikas skolotāju tālākizglītībai “Skolēnu izziņas darbību veicinoša matemātikas apguve sākumskolā”. Limbažu novada ģimnāzija sadarbojas ar Valsts valodas aģentūru, organizē tālākizglītības kursus Limbažu, Salacgrīvas un Alojas novadu pedagogiem. Limbažu novada ģimnāzijai ir ļoti laba sadarbība ar Limbažu novada Izglītības un kultūras nodaļu, kuras organizētie tālākizglītības pasākumi novada skolotājiem notiek Limbažu novada ģimnāzijas telpās, izmantojot skolas tehniskos un administratīvos resursus (piemēram, 2018./2019. mācību gadā pedagogu profesionālās kompetences pilnveides A programma “Skolu vadības loma jaunā mācību satura un pieejas mācībām ieviešanai skolā (54 stundas), kuru apmeklēja Limbažu, Alojas un Salacgrīvas novadu skolu vadības komandas; 36 stundu programma “Vērtību dimensijas kompetences pieejas īstenošanā un audzināšanas darbā”.4.5. Limbažu novada ģimnāzijas pedagogi iesaistās valsts izglītības politikas un izglītības attīstības stratēģijas veidošanā (valsts pārbaudījumu vērtēšanā, izglītības satura izveidē, mācību literatūras izvērtēšanā) pašvaldību un valsts līmenī. Limbažu novada pašvaldībā valsts pārbaudījumu vērtēšanu un analīzi organizē izglītības jomu vadītāji, t.sk. arī astoņi Limbažu novada skolotāji, sadarbojoties ar Limbažu novada Izglītības un kultūras nodaļu. Iesaistās mācību literatūras izvērtēšanā, dod ieteikumus tās izvēlē novadu izglītības iestāžu vadītājiem. Limbažu novada ģimnāzija organizē un izstrādā saturu starpnovadu olimpiādēm, kurās piedalās Limbažu, Alojas un Salacgrīvas novadi. Trīs Limbažu novada ģimnāzijas skolotāji iesaistās centralizēto eksāmenu darbu vērtēšanā. Limbažu novada ģimnāzijas direktore G.Lāce aktīvi iesaistās Latvijas matemātikas skolotāju asociācijas darbā, ir tās valdes locekle. 2020. gada 3.-4. aprīlī Limbažu novada ģimnāzijā plānota Latvijas matemātikas skolotāju apvienības gadskārtējā konference “Pārbaudes darbi matemātikā. Izaicinājumi un problēmas”. Direktore G.Lāce sadarbojas ar Valsts izglītības satura centru diagnosticējošo pārbaudes darbu izstrādē matemātikā. Limbažu novada ģimnāzijas fizikas skolotāja aktīvi iesaistās Latvijas Fizikas skolotāju asociācijas darbā. Limbažu novada ģimnāzijas vadības komandas pārstāvji regulāri piedalās OECD pētījumu fokusgrupu diskusijās, piemēram, 2019. gada 16. maijā piedalījās Nacionālās prasmju stratēģijas Labas prakses seminārā. Limbažu novada ģimnāzijas vadības komanda kā “Edurio” sadarbības partneris piedalās jaunās skolu akreditācijas sistēmas izstrādē.  Limbažu novada ģimnāzija ir aktīva projekta *SKOLA2030* pilotskola.Limbažu novada ģimnāzijas skolotāji ir nodrošinājuši dalību 24 projekta *SKOLA2030* organizētos pasākumos, t.sk. uzstājušies ar stenda referātiem reģionālajās konferencēs Valmierā (2018. gadā un 2019. gadā).Limbažu novada ģimnāzijai ir atbilstoša vide un tehniskais nodrošinājums, lai īstenotu mācību procesu augstā līmenī “Darbības programmas “Izaugsme un nodarbinātība” 8.1.2. specifiskā atbalsta mērķa “Uzlabot vispārējās izglītības iestāžu mācību vidi” projekta “Limbažu novada ģimnāzijas mācību vides uzlabošana” ietvaros ir renovētas mācību telpas divos korpusos, iegādātas informācijas tehnoloģijas un ergonomiskas mēbeles visos mācību kabinetos. Tiek veikt dienesta viesnīcas renovācija, izstrādāts arī projekts sporta halles atjaunošanai. Iepriekš minētais norāda, ka Limbažu novada ģimnāzija nodrošina normatīvajā regulējumā noteikto kritēriju valsts ģimnāzijas statusa iegūšanai izpildi. Rīkojuma projekta mērķis ir piešķirt valsts ģimnāzijas statusu Limbažu novada ģimnāzijai. Rīkojuma projekta būtība ir valsts ģimnāziju tīkla pieejamības palielināšana Rīgas plānošanas reģionā. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Limbažu novada ģimnāzija, tās pedagogi un izglītojamie, Limbažu novada pašvaldība.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts šo jomu neskar. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **282 477 570** | **0** | **282 477 570** | **0** | **282 477 570** | **0** | **0** |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 282 477 570 | 0 | 282 477 570 | 0 | 282 477 570 | 0 | 0 |
| 1.2.valsts speciālais budžets | 0 | 0 | 0 | 0 | 0 | 0 | 0 |
| 1.3.pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi:** | **282 477 570** | **15 700** | **282 477 570** | **47 100** | **282 477 570** | **47 100** | **47 100** |
| 2.1.valsts pamatbudžets | 282 477 570 | 15 700 | 282 477 570 | 47 100 | 282 477 570 | 47 100 | 47 100 |
| 2.2.valsts speciālais budžets | 0 | 0 | 0 | 0 | 0 | 0 | 0 |
| 2.3.pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme:** | **0** | **- 15 700** | **0** | **- 47 100** | **0** | **- 47 100** | **- 47 100** |
| 3.1.valsts pamatbudžets | 0 | - 15 700 | 0 | - 47 100 | 0 | - 47 100 | - 47 100 |
| 3.2.valsts speciālais budžets | 0 | 0 | 0 | 0 | 0 | 0 | 0 |
| 3.3.pašvaldību budžets | 0 | 0 | 0 | 0 | 0 | 0 | 0 |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | **0** | **15 700** | **0** | **47 100** | **0** | **47 100** | **47 100** |
| 4.1.valsts pamatbudžets | 0 | 15 700 | 0 | 47 100 | 0 | 47 100 | 47 100 |
| 4.2.valsts speciālais budžets | 0 | 0 | 0 | 0 | 0 | 0 | 0 |
| 4.3.pašvaldību budžets | 0 | 0 | 0 | 0 | 0 | 0 | 0 |
| **5. Precizēta finansiālā ietekme:** | **0** | **0** | **0** | **0** | **0** | **0** | **0** |
| 5.1.valsts pamatbudžets | 0 | 0 | 0 | 0 |
| 5.2.valsts speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| **6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā)** | Atbilstoši Ministru kabineta 2016. gada 5. jūlija noteikumiem Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” (turpmāk – noteikumi Nr. 447), ministrija aprēķināja viena mēneša finansējuma apmēru Limbažu novada ģimnāzijai 2019./2020. mācību gadam pedagogu darba samaksai un valsts sociālās apdrošināšanas obligātajām iemaksām. Saskaņā ar veikto aprēķinu, tas ir 39 250 *euro* mēnesī.Atbilstoši noteikumos Nr. 447 noteiktajam, valsts ģimnāziju īstenotajās programmās skolēnu skaitam piemēro koeficientu 1,1. Tādējādi, ja Limbažu novada ģimnāzijai piešķir valsts ģimnāzijas statusu no 2020. gada 1. septembra, papildu 2020. gadā būtu nepieciešami 15 700 *euro*, bet 2021. gadam un turpmākajiem gadiem ik gadu – 47 100 *euro*. Aprēķins ir anotācijas pielikumā.Finanšu līdzekļi papildu izdevumu finansēšanai tiks nodrošināti valsts budžeta resora “62. Mērķdotācijas pašvaldībām” programmas 05.00.00. “Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām” apstiprinātā finansējuma ietvaros, jo saskaņā ar noteikumu Nr. 447 17. punktā noteikto iepriekš minētais regulējums piemērojams apstiprinātā finansējuma ietvaros. |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| **7. Amata vietu skaita izmaiņas** | Rīkojuma projekts šo jomu neskar. |
| **8. Cita informācija** | Ailē “Saskaņā ar valsts budžetu kārtējam gadam” norādīts finansējums, kas apstiprināts likumā “Par valsts budžetu 2020.gadam” 62. resora “Mērķdotācijas pašvaldībām” programmai 05.00.00. “Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām”.Finanšu līdzekļi papildu izdevumu finansēšanai tiks rasti 62.resora “Mērķdotācijas pašvaldībām” programmas 05.00.00. “Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām” apstiprinātā finansējuma ietvaros.Valsts budžeta finansējumu reģionālā metodiskā centra un pedagogu tālākizglītības centra darbībai Limbažu valsts ģimnāzija saņems 2020. gadā 15. resora “Izglītības un zinātnes ministrija” apakšprogrammas 01.08.00 “Vispārējās izglītības atbalsta pasākumi” apstiprinātā finansējuma ietvaros. |
|  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Limbažu novada ģimnāzija tika informēta par plānoto rīkojuma projekta sagatavošanu par valsts ģimnāzijas statusa piešķiršanu (ministrijas 2019. gada 25. novembra vēstule Nr. 4-9.2e/19/3610 “Par valsts ģimnāzijas statusa piešķiršanu”). Saskaņā ar noteikumu Nr. 129 6. punktu, ja izglītības iestāde pretendē uz valsts ģimnāzijas statusu, tās vadītājs pēc saskaņošanas ar dibinātāju iesniedz ministrijā attiecīgos dokumentus, līdz ar to, pirms rīkojuma projekta sagatavošanas Limbažu novada pašvaldība bija informēta par Limbažu novada ģimnāzijas pretendēšanu uz valsts ģimnāzijas statusa iegūšanu. Sabiedrības līdzdalība rīkojuma projekta izstrādē tika nodrošināta, ievietojot informāciju par rīkojuma projektu Izglītības un zinātnes ministrijas tīmekļvietnes www.izm.gov.lv sadaļā “Sabiedrības līdzdalība” un aicinot sabiedrības pārstāvjus rakstiski sniegt viedokli par rīkojuma projektu tā izstrādes stadijā – nosūtot viedokli elektroniski uz elektronisko pasta adresi: dzintra.mergupe-kutraite@izm.gov.lv.  |
| 2. | Sabiedrības līdzdalība projekta izstrādē | Limbažu novada ģimnāzija un Limbažu novada pašvaldība ir informēta par rīkojuma projektu atbilstoši šīs sadaļas 1. punktā noteiktajam.Rīkojuma projekts 2020. gada 18. februārī ievietots ministrijas tīmekļvietnē (https://izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti/3907-par-valsts-gimnazijas-statusa-pieskirsanu-limbazu-novada-gimnazijai). |
| 3. | Sabiedrības līdzdalības rezultāti | Sabiedrības pārstāvju viedokļi par rīkojuma projektu nav saņemti.Limbažu novada ģimnāzija un Limbažu novada pašvaldība atbalsta rīkojuma projektu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildē būs iesaistīta ministrija, Limbažu novada pašvaldība un Limbažu novada ģimnāzija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts paredz valsts ģimnāzijas statusa piešķiršanu Limbažu novada ģimnāzijai. Tā kā Limbažu novada ģimnāzija faktiski jau pilda pedagogu tālākizglītības un metodiskā centra funkcijas, Limbažu novada ģimnāzijas pašlaik īstenotās funkcijas un uzdevumi netiek paplašināti vai sašaurināti. Projekta izpildes nodrošināšanai nav nepieciešams veidot jaunas institūcijas, likvidēt vai reorganizēt esošās. Projekta izpilde tiks nodrošināta rīkojuma projekta izpildē iesaistīto institūciju pieejamo cilvēkresursu ietvaros. |
| 3. | Cita informācija | Nav |

Iesniedzējs:

 Izglītības un zinātnes ministre I.Šuplinska

Vizē:

Valsts sekretāre L.Lejiņa

Mergupe-Kutraite 67047817

dzintra.mergupe-Kutraite@izm.gov.lv

Pavloviča 67047860

initra.pavlovica@izm.gov.lv